b'\n_START_ARTICLE_\nGironde (estuaari)\n_START_PARAGRAPH_\nGironde on Garonne- ja Dordogne-jokien yhteinen estuaari, joka sijaitsee Lounais-Ranskassa Biskajanlahden rannalla. Se on L\xc3\xa4nsi-Euroopan laajin estuaari ja on noin 65 kilometri\xc3\xa4 pitk\xc3\xa4 ja suultaan 11 kilometri\xc3\xa4 leve\xc3\xa4. Sen mukaan on saanut nimens\xc3\xa4 my\xc3\xb6s sen etel\xc3\xa4puolella sijaitseva Gironden departementti. Gironden perukassa l\xc3\xa4hell\xc3\xa4 Garonnen ja Dordognen yhtym\xc3\xa4kohtaa sijaitsee Bordeaux._NEWLINE_Gironde on purjehduskelpoinen, vaikkakin voimakas vuorovesi vaikeuttaa vesiliikennett\xc3\xa4 siell\xc3\xa4. Bordeaux onkin huomattava satamakaupunki ja Gironden rannalla on useita muitakin satamia.'